CELEX: 62009CN0452
Language: sl
Date: 2009-11-18 00:00:00
Title: Zadeva C-452/09: Predlog za sprejetje predhodne odločbe, ki ga je vložilo Corte di Appello di Firenze (Italija) 18. novembra 2009 – Tonina Enza Iaia, Andrea Moggio, Ugo Vassalle proti Ministero dell'Istruzione, dell'Università e della Ricerca, Ministero dell'Economia e delle Finanze, Università di Pisa

30.1.2010   
            
            
               SL
            
            
               Uradni list Evropske unije
            
            
               C 24/32
            
         Predlog za sprejetje predhodne odločbe, ki ga je vložilo Corte di Appello di Firenze (Italija) 18. novembra 2009 – Tonina Enza Iaia, Andrea Moggio, Ugo Vassalle proti Ministero dell'Istruzione, dell'Università e della Ricerca, Ministero dell'Economia e delle Finanze, Università di Pisa
   (Zadeva C-452/09)
   2010/C 24/58
   Jezik postopka: italijanščina
   
      Predložitveno sodišče
   
   Corte di Appello di Firenze
   
      Stranke v postopku v glavni stvari
   
   
      Tožeče stranke: Tonina Enza Iaia, Andrea Moggio, Ugo Vassalle
   
      Tožene stranke: Ministero dell'Istruzione, dell'Università e della Ricerca, Ministero dell'Economia e delle Finanze, Università di Pisa
   
      Vprašanja za predhodno odločanje
   
   
               1.
            
            
               Ali je v skladu z ureditvijo Skupnosti, da lahko italijanska država zakonito uveljavlja ugovor izteka petletnega ali običajnega desetletnega zastaralnega roka v zvezi s pravico, ki izhaja iz Direktive ES št. 76/1982 (1), za obdobje pred prvim italijanskim izvedbenim zakonom, ne da bi to dokončno onemogočalo izvrševanje navedene pravice, ki je plačilna/preživninska, ali, podredno, vložitev odškodninske tožbe?
            
         
               2.
            
            
               Ali je, nasprotno, v skladu z ureditvijo Skupnosti, da ni več mogoč nikakršen ugovor zastaranja, ker dokončno preprečuje izvrševanje navedene pravice?
            
         
               3.
            
            
               Ali je v skladu z ureditvijo Skupnosti, da ni več mogoč nikakršen ugovor zastaranja, vse dokler Sodišče ne ugotovi kršitve predpisa Skupnosti (v obravnavanem primeru leta 1999)?
            
         
               4.
            
            
               Ali je v skladu z ureditvijo Skupnosti, da v nobenem primeru ni mogoč nikakršen ugovor zastaranja do pravilnega in končanega prenosa direktive, s katero je priznana pravica, v italijansko zakonodajo (v obravnavanem primeru se to ni nikoli zgodilo), kot je določeno v sodbi Emmot?
            
         
      (1)  UL L 43, str. 21.